‘Reeksmoordenaar en -verkragter’ in Limpopo vasgetrekŉ Man wat daarvan beskuldig word dat hy glo talle vroue verkrag en vermoor het, is in Mahwelereng in Limpopo in hegtenis geneem. Brig. Hangwani Mulaudzi, woordvoerder van die polisie, sê die man is Woensdag in hegtenis geneem nadat DNS-toetse hom positief verbind het met die verkragtings van 12 vroue. Die 42-jarige man word onder meer daarvan verdink dat hy Maria Kandane (25), Precious Mamontlane (13) en Raynette Legotso (21) verkrag en vermoor het. Hy word ook verdink van verskeie ander misdade wat tussen 2002 en 2012 gepleeg is. Sy modus operandi was glo om vroue na ŉ veld te sleep en hulle dan te verkrag. Hy sal na verwagting Maandag in die Mokopane-landdroshof verskyn.